סרטן פי-הטבעת

סרטן פי-הטבעת הוא סרטן המתרחש בפתח המרוחק של המעיים. תסמיניו החיצוניים המרכזיים הם דימום מפי-הטבעת והופעת גוש בקרבתו.<ref name=":0"></ref> גורמי הסיכון המרכזיים הם נגיף הפפילומה האנושי (HPV), איידס (תסמונת הכשל החיסוני הנרכש, נגיף ה-HIV), יחסי-מין אנאליים ועישון. קיימים מספר סוגים של הסרטן, כאשר הנפוץ ביותר הוא קרצינומת תאי קשקש.<ref></ref>

אבחנה שלו נעשית בתחילה באמצעות מישוש, ומאומתת בהמשך באמצעות דגימת רקמה (ביופסיה). מניעה יעילה נעשית במקרים רבים באמצעות חיסון נגד נגיף ה-HPV.<ref></ref> הטיפולים היעילים הסטנדרטיים כוללים הקרנות, כימותרפיה וניתוחים.<ref name=":0" />

הסרטן מופיע לרוב אחרי גיל 45, והוא נפוץ אצל נשים יותר מאשר אצל גברים.<ref></ref>

==תסמינים וסימנים==
קרצינומת תאי-קשקש בפי-הטבעת
תסמינים של סרטן פי-הטבעת עלולים לכלול כאב או לחץ בפי-הטבעת או בחלחולת (רקטום), שינוי בהרגלי פעילות המעיים, נפיחות באזור פי-הטבעות, דימום חלחולתי (רקטלי), גירוד או הופעת מוגלה. עשוי גם להופיע דימום קשה.<ref name=":0" /><ref></ref><ref></ref>

==גורמי סיכון==
*נגיף הפפילומה האנושי (HPV): בחינה רקמות גידול של קרצינומת תאי קשקש (SCC) במטופלים בדנמרק ובשוודיה הראתה שסוגי HPV, שידועים כמעלים את הסיכון לסרטן צוואר-הרחם, מעלים את הסיכון לסרטן פי-הטבעת גם כן.<ref></ref> במחקר אחר עלה, כי סוגים מעלי סיכון של HPV, ובפרט HPV-16, אותרו ב-84% מדגימות סרטן פי-הטבעת שנלקחו. בהתבסס על המחקרים שנערכו בדנמרק ובשוודיה, החוקר פארקין העריך ש-90% ממקרי סרטן פי-הטבעת ניתנים לייחוס לנגיף הפפילומה האנושי.<ref name="ncbi.nlm.nih.gov"></ref>
*פעילות מינית: הואיל וקיום יחסי מין עם מספר רב של בני-זוג וקיום יחסי מין אנאליים מעלים באופן משמעותי את הסיכון לחשיפה לנגיף הפפילומה האנושי, גדלה בהתאם הסבירות לפתח סרטן פי-הטבעת, הן לגברים והן לנשים.<ref name=":1"></ref><ref></ref><ref name=":2"></ref>
*עישון: מעשנים פעילים בעלי סיכון גבוה מספר מונים לפתח סרטן פי-הטבעת, בהשוואה לאנשים שאינם מעשנים.<ref name=":2" /> האפידמיולוגית ד"ר ג'אנט דאלינג וצוותה מצאו כי לעישון חלק מרכזי בהתפתחות סרטן פי-הטבעת, שאינו תלוי בגורמי סיכון התנהגותיים אחרים, דוגמת פעילות מינית. למעלה ממחצית ממטופלי סרטן פי-הטבעת שהשתתפו במחקר היו מעשנים פעילים בעת מתן האבחנה, בהשוואה לשיעור עישון של כ-23% במבחני הביקורת. "עישון פעיל הוא מקדם מאוד מרכזי של המחלה", אמרה ד"ר דאלינג. היא הוסיפה כי "הסיכון גדל פי ארבעה אצל מעשן פעיל, לא משנה אם הוא גבר או אישה". כמו כן היא הסבירה כי אופן פעולת המנגנון הקושר את העישון לסרטן פי-הטבעת אינו ידוע, אולם חוקרים חושדים כי עישון מתערב בתהליך הנקרא אַפּוֹפְּטוֹזָה, או תכנון מוות תאי, שמסייע לגוף להיפטר מתאים חריגים, שיכולים להפוך סרטניים. אפשרות נוספת היא שעישון מדכא את מערכת החיסון, מה שעלול לקטין את היכולת של הגוף לסלק זיהום מתמשך או תאים לא תקינים.<ref name=":1" />
*דיכוי חיסוני, שלעיתים קרובות מקושר להידבקות בנגיף ה-HIV.<ref name=":2" />
*נגעים שפירים אנאליים.<ref></ref><ref></ref>
*היסטוריה תחלואתית של סרטן צוואר הרחם, סרטן הנרתיק או סרטן הפות.<ref></ref>
*קלואקגניות: קלואקגניות סרטנית היא גידול נדיר באזור האנורקטלי, שמקורה בשריד מתמשך בקרום הקלואקאלי של העובר. הגידול מקושר ל-2-3% מהקרצינומות האנורקטליות, והוא נפוץ יותר מפי שניים אצל נשים.<ref></ref>

==פתולוגיה==
מרבית מקרי סרטן פי-הטבעת הם מסוג קרצינומת תאי קשקש, שמתרחש בקרבת המפגש שבין תאי האפיתל הקשקשיים ותאי האפיתל העמודיים. הם עשויים להיות קרטיניים (בזאלואידים) או לא קרטיניים (קלואקוגנים). סוגים נוספים של סרטן פי-הטבעת עשויים להיות אדנוצרקינומה, לימפומה, סרקומה או מלנומה.

<gallery>
File:Diagram showing stage 1 anal cancer CRUK 189.svg|שלב 1 של סרטן פי-הטבעת
File:Diagram showing stage 2 anal cancer CRUK 204.svg|שלב 2 של סרטן פי-הטבעת
File:Diagram showing stage 3 anal cancer CRUK 217.svg|שלב 3 של סרטן פי-הטבעת
File:Diagram showing stage 4 anal cancer CRUK 227.svg|שלב 4 של סרטן פי-הטבעת
</gallery>

==מניעה==
כאמור, במקרים רבים, ונראה שאף במרבית המקרים, סרטן פי-הטבעת נובע מהידבקות בנגיף ה-HPV. הואיל וחיסון לנגיף לפני החשיפה אליו מונע הידבקות למספר זנים שלו, והואיל ונראה במחקרים שיש ביכולתו של החיסון להקטין את הסיכון להתפתחות נגעים טרום-סרטניים,<ref></ref> מדענים מניחים שיש בכוחו של חיסון ה-HPV להפחית את שיעור מקרי סרטן פי-הטבעת.<ref></ref>

בשנת 2010 החיסון אושר בארצות הברית כטיפול מנע לסרטן פי-הטבעת ולנגעים טרום-סרטניים בנשים ובגברים בגילאי 9 עד 26. עוד קודם לאישור זה, נעשה שימוש בחיסון כדי לסייע במניעת סרטן הרחם, סרטן הפות, סרטן הנרתיק ונגעים סרטניים שקשורים לכך, שנגרמים בעקבות HPV מסוגים 6, 11, 16 ו-18 אצל נשים.<ref></ref>

==הקרנה==
בדיקת פאפ של פי-הטבעת, שדומה לבדיקת פאפ למשטח צוואר הרחם, נלמדה כיעילה לגילוי מוקדם של סרטן פי-הטבעת אצל נבדקים בעלי סיכון גבוה.<ref></ref> בשנת 2011, מרפאת HIV הוציאה לפועל תוכנית להגברת הנגישות לבדיקת סרטן פי-הטבעת אצל גברים נשאי HIV. במסגרת זאת, אחיות המרפאה מבצעות בדיקת פאפ, וגברים שמראים תוצאות מקבלים הערכה נוספת באמצעות אנוסקופיה ברזולוציה גבוהה. התוכנית סייעה בזיהוי גידולים טרום-סרטניים רבים, באופן שאיפשר את הסרתם הבטוחה.<ref></ref>

==טיפול==
===טיפול מקומי===

מחלה מקומית (CIS) ומצב מקדים, קרי סרטן נאופלאזיה תוך-אפיתלית, יכולים להיכרת בהתערבות מזערית, למשל באמצעות הקרשה בקרינה תת-אדומה (infrared Photocoagulation).<ref></ref>

בעבר, סרטן פי-הטבעת טופל באמצעות ניתוח, כאשר בשלבים מוקדמים הוא לרוב הוביל לריפוי מלא. הקושי בניתוח היה הצורך להסיר את הסוגרים האנאליים הפנימי והחיצוני, שהוביל לבריחת צואה ושתן. בשל כך מטופלים רבים עם סרטן פי-הטבעת נדרשו להתקנת קולוסטומיות .

טיפול מדד-הזהב הנוכחי הוא כימותרפיה והקרנות כדי להקטין את הצורך בניתוח מגביל.<ref></ref> גישת "מודליות משולבת" זו הובילה לעלייה שימור סוגרי פי-הטבעת, ולפיכך שיפרה את איכות החיים של המטופלים בתום הטיפול. שיעור ההישרדות והריפוי הם טובים מאוד, ומטופלים רבים נותרים אפוא עם סוגרי פי-טבעת מתפקדים כהלכה, אולם לחלקם הקטן עדיין ישנה בריחת צואה. ביופסיות לתיעוד נסיגת המחלה אחרי הכימותרפיה וההקרנות כבר אינן מומלצות כבעבר. הכימותרפיה הנוכחית מורכבת מפעפוע מתמשך של 5-FU לאורך ארבעה ימים, יחד עם בולוס מיטומיצין שניתן במקביל להקרנות. 5-FU וציספלטין מומלצים לגרורות של סרטן פי-הטבעת.<ref></ref>

===מחלה גרורתית או חוזרת===

10-20% מקרב המטופלים הסובלים מסרטן פי-הטבעת יפתחו גרורות סרטניות מרוחקות לאחר הטיפול. סרטן פי-הטבעת גרורתי או חוזר הוא קשה לטיפול, ודורש לרוב כימותרפיה. נעשה שימוש גם בהקרנות כדי להקל על הופעות מקומיות של המחלה, שעלולות לגרום לתסמינים שונים שלה. הכימותרפיה שבה לרוב נעשה שימוש דומה בהרכבה לנאופלזמות אחרות של תאי אפיתל קשקשיים, דוגמת פלטינום אנלוגס, אנתראציקלינים, כמו דוקסורוביצין, ואנטימטאבולים, כמו הפלואורוציל והקפציטאבין. ג'יי. די. היינסוורת' פיתח פרוטוקול, שכולל טאקסול וקרבופלטינום, יחד עם הפלואוריציל. זמן ההישרדות החציוני של מטופלים עם גרורות מרוחקות עומד על 8 עד 34 חודשים.<ref></ref>

==אפידמיולוגיה==
בשנת 2002 מספר המקרים החדשים של סרטן פי-הטבעת הוערך בכ-30,400. מספר המקרים החדשים במדינות מתפתחות (15,900) היה דומה למספר המקרים החדשים במדינות מפותחות (14,500). כ-90% מהמקרים החדשים (27,400) הוערכו כמקושרים לנגיף הפפילומה האנושי (HPV).<ref name="ncbi.nlm.nih.gov"/>

===ארצות הברית===
בשנת 2014 כ-7,600 מקרים חדשים של סרטן פי הטבעת אובחנו בארצות הברית (4,430 אצל נשים ו-2,630 בקרב גברים).<ref name=":3"></ref> מרבית המקרים הופיעו אצל מבוגרים, כאשר הגיל הממוצע עמד על שנות השישים המוקדמות.<ref name=":3" /> בשנת 2019, מספר מוערך של כ-8,300 מבוגרים יאובחנו בסרטן פי-הטבעת.<ref></ref>

===הממלכה המאוחדת===
סרטן פי הטבעת מוערך בכאחוז בודד מכלל מקרי הסרטן והמוות בממלכה המאוחדת. בערך 1,200 אנשים אובחנו בסרטן פי-הטבעת שנת 2011, ובכ-310 אנשים מתו כתוצאה ממנו בשנת 2012.<ref></ref>

===ישראל===
בשנים 2006–2007 שיעור ההאירעות של סרטן פי-הטבעת בקרב יהודים בישראל עמד על כ-0.25 גברים וכ-0.3 נשים ל-100,000 אנשים, בסרטן מסוג קרצינומה של תאי-קשקש, וכ-0.1 גברים וכ-0.05 נשים ל-100,000 אנשים באוכלוסייה לסרטן מסוג אדנוקרצינומה.<ref></ref>

==ראו גם==
*סרטן החלחולת (רקטום)
*סרטן המעי הגס

==לקריאה נוספת==
* [https://www.jstor.org/stable/23486417 Elderly LGBTs as Primary Caregivers in Unisexual Relations] / להט"בים זקנים כמטפלים עיקריים בזוגות חד-מיניים, Shirly Alon and Yaacov Bachner, מגזין גרונטולוגיה וגריאטריה, 1/2, Special Issue: Family Caregiving (Part 1) / Published by: Israel Gerontological Society
*[https://journals.plos.org/plosone/article?id=10.1371/journal.pone.0205105 סרטן פי הטבעת במדינות מפותחות: עליה בעומס המחלה]
* Anal Cancer 2016 (סרטן פי הטבעת 2016), Nicholas J. Petrelli, Surgical Oncology Clinics of North America, הוצאת Elsevier, ינואר 2017
==קישורים חיצוניים==

* [https://www.cancer.org.il/template/default.aspx?PageId=5802 סרטן פי הטבעת] באתר [https://www.cancer.org.il/ האגודה הישראלית למלחמה בסרטן]
* [https://www.cancer.org/cancer/anal-cancer.html החברה האמריקאית לסרטן: סרטן בפי-הטבעת]
* [http://www.cancerhelp.org.uk/type/anal-cancer/ מידע על סרטן בפי-הטבעת] ב [http://cancerresearchuk.org/ מכון למחקר הסרטן של הממלכה המאוחדת]
* [https://www.cancer.gov/types/anal/hp המכון האמריקני הלאומי לסרטן: סרטן בפי-הטבעת]

==הערות שוליים==

קטגוריה:גידולים ממאירים באיברי העיכול
פי הטבעת
קטגוריה:פי הטבעת